open-index/open-wikipedia-markdown huggingface dataset:
Harri Oinas-Kukkonen

**Harri Oinas-Kukkonen** (s. Muhos 1968) on Oulun yliopiston tietojärjestelmätieteen professori ja Jyväskylän yliopiston dosentti. Hän on myös ollut vierailevana tutkijana Stanfordin yliopistossa.

Oinas-Kukkonen teki 1980-luvun lopulla töitä ohjelmistosuunnittelijana oululaisissa ohjelmistoalan yrityksissä. Vuosina 1990–1998 hän toimi Oulun yliopistolla opettajan, tutkijan ja yliassistentin tehtävissä. Hän väitteli filosofian tohtoriksi 1997. Vuodesta 1998 alkaen Oinas-Kukkonen työskenteli määräaikaisena professorina ja sai vuonna 2000 nimityksen hypertekstitietojärjestelmien professoriksi viiden vuoden kaudelle. Hänen johdollaan Oulun yliopiston tietojenkäsittelytieteiden laitoksella kehitettiin digitaalisen median suuntautumisvaihtoehto. Maaliskuussa 2003 Oulun yliopisto nimitti Oinas-Kukkosen tietojenkäsittelytieteen professoriksi. Tuolloin viran alaksi täsmennettiin tietojärjestelmät.
 
Oinas-Kukkonen on ollut mukana kehittämässä painonhallintaohjelmaa nimeltä Onnikka. Ohjelman tehoa arvioitiin tieteellisessä tutkimuksessa, johon osallistui puolituhatta henkilöä. Heitä seurattiin viiden vuoden ajan. Onnikka-ohjelmaa eniten hyödyntäneillä metabolisen oireyhtymän esiintyvyyden havaittiin pienentyneen 71 prosenttia ja keskimääräisillä käyttäjillä 55 prosenttia.

## Lähteet
Norsunluurannikon ralli 1989

**Norsunluurannikon ralli 1989** (viralliselta nimeltään *21. Rallye Côte d'Ivoire*) oli rallin maailmanmestaruussarjan kilpailu kaudella 1989. Kilpailu järjestettiin 29. lokakuuta &ndash; 2. marraskuuta 1989. Kilpailu oli kauden toiseksi viimeinen ja se järjestettiin avoimilla tieosuuksilla, joilla oli 87 tarkastuspistettä. Kilpailun kokonaispituus oli  ja kilpailussa oli 54 kilometriä neljällä erikoiskokeella.

Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 60 autokuntaa, joista 7 pääsi maaliin.

## Tulokset

## Lähteet
Kuutiotaiturit

**Kuutiotaiturit** (*The Speed Cubers*) on yhdysvaltalainen Sue Kimin ohjaama ja tuottama dokumenttielokuva, joka kertoo Feliks Zemdegsin ja Max Parkin urasta ja tavoittellisuudesta Rubikin kuution nopeusratkojina. Elokuva julkaistiin Netflixissä 29. heinäkuuta 2020. Elokuva on ikärajaltaan yli 7-vuotiaille, ja sen kesto on 40 minuuttia.

Elokuvan pääjuoni seuraa Zemdegsin ja Parkin matkaa Rubikin kuution maailmanmestaruuskisoihin toisiaan vastaan Australiaan vuonna 2019.

## Vastaanotto
Rotten Tomatoesin sivuilla elokuva on saanut 14 ammattilaiskriitikon arvostelussa myönteisen vastaanoton. Mashablen sivuilla elokuvaa kehutaan yksinkertaisuudesta ja sen tuomasta hauskuudesta, mutta sen monet näkökulmat jäävät kapeiksi speedcubingin osalta.

## Katso myös

* World Cube Association

## Lähteet
Munksund

**Munksund** on asuinalue Piitimen kunnassa Ruotsin Norrbottenin läänin eteläosassa Pohjanlahden rannalla. Se sijaitsee noin viisi kilometriä etelään keskustaajama Piitimestä. Se oli oma noin 2&nbsp;500 asukkaan taajama vuonna 1965, jolloin se yhdistyi Södra Pitholmin kanssa. Vuodesta 1971 se on ollut osa Piitimen keskustaajamaa. 

Munksund on kasvanut 1800-luvun lopulla perustetun sahalaitoksen ja myöhemmin rakennettujen sellu- ja paperitehtaan ympärille. 
Vuonna 1916 sahayhtiö fuusioitui Ytterstfors Trävaru AB:n kanssa ja muodostui AB Ytterstfors-Munksund, Ruotsin tuolloin suurin puutavarayhtiö jolla oli kymmenkunta sahaa kun se ajautui konkurssiin vuonna 1925. Valtaosa paikkakunnan teollisuustoiminnasta kuitenkin jatkui uudessa yhtiössä, Munksunds AB:ssa, joka perusti Munksundiin myös sulfaattisellutehtaan. 1930-luvun alussa yhtiöllä oli 1&nbsp;400 työntekijää. Vuonna 1961 käynnistyi kraftlineria eli aaltopahvin pintapaperia valmistava tehdas, joka oli alku SCA:n pakkaustuotannolle. SCA jatkaa yhä toimintaa Munksundissa.

Piitimen rata jatkettiin Piitimestä vuonna 1955 Munksundiin ja vuonna 1973 sieltä edelleen Haraholmeniin.

## Lähteet
Termogravimetrinen analyysi

**Termogravimetrinen analyysi** eli **termogravimetria** on kemiallisen analyysin menetelmä, jossa tutkitaan näytteen massan muutosta lämpötilan funktiona. Termogravimetrinen analyysi kuuluu termisiin analyysimenetelmiin, ja on yksi käytetyimmistä menetelmistä tutkittaessa lämpötilan vaikutusta materiaaleihin.

## Menetelmän periaate ja käyttö

Termogravimetrisessä analyysissä käytettävää laitteistoa kutsutaan termovaa’aksi eli termogravimetriseksi analyysaattoriksi. Termovaaka koostuu keraamisesta putkiuunista, näytekupista, vastapainosta ja lämpötilaa mittaavasta termoparista. Termovaaka on liitettynä tietokoneeseen, joka käsittelee mittausdatan. Näytekupin materiaali on useimmiten platina, mutta myös alumiinia, alumiinioksidia tai piidioksidia voidaan käyttää. Termovaa’an käyttölämpötilaväli on -125&ndash;2&nbsp;400 °C, mutta tavanomaisin mittausväli on 20&ndash;1&nbsp;000 °C. Termovaa’an ilmakehänä voidaan käyttää tavanomaista ilmaa, alipainetta, reagoimatonta kaasua, kuten argonia tai hapettavia tai pelkistäviä kaasuja.

Termovaaka mittaa näytteen massan muutosta lämpötilan kasvaessa. Lämmitysnopeus on 0,1&ndash;200 astetta minuutissa. Mittaustuloksesta piirretään termogrammiksi kutsuttu kuvaaja, josta ilmenee massan muutos lämpötilan funktiona. Termogrammi voidaan myös derivoida, jolloin saadaan tietoa muutosnopeuksista. Termogravimetrinen analyysiä käytetään muun muassa hajoamislämpötilojen, kideveden poistumislämpötilojen ja hapetus-pelkistysreaktioiden tutkimiseen. Menetelmällä voidaan tutkia myös eräitä fysikaalisia prosesseja kuten adsorptiota, desorptiota ja sublimoitumista.

## Lähteet
Vesipallo kesäolympialaisissa 2024

**[[Vesipallo]]ssa** kilpailtiin **[[Kesäolympialaiset 2024|Pariisin 2024 olympialaisissa]]** 29:ttä kertaa. Kilpailut käytiin 27. heinäkuuta – 11. elokuuta Olympiavesiurheilukeskuksessa, jonka katsojakapasiteetti on 5&nbsp;000, sekä Paris La Défense Arenalla, jonne mahtuu 40&nbsp;000 katsojaa ja joka on yksi Euroopan suurimmista monitoimipaikoista. Miesten turnaukseen osallistui 12 ja naisten 10 joukkuetta.

## Mitaliyhteenveto

## Mitalitaulukko

## Lähteet
Sami Sarvilinna

**Sami Petteri Sarvilinna** (s. 11. heinäkuuta 1967) on suomalainen virkamies, juristi ja Helsingin kaupungin entinen kansliapäällikkö, joka työskentelee nykyisin hallinto-oikeustuomarina Helsingin hallinto-oikeudessa.

Sarvilinna työskenteli Helsingin kansliapäällikkönä vuosina 2017-2023. Kansliapäällikkö oli Helsingin korkein virkamies, joka johti kaupungin keskushallintoa ja oli kaupunginkanslian päällikkö. Syyskuussa 2023 Helsingin kaupunginvaltuusto äänesti tehtävään Jukka-Pekka Ujulan, joka voitti Sarvilinnan äänin 54-28.

Sarvlinna työskenteli vuosina 2007–2016 Helsingin kaupunginlakimiehenä. Sitä ennen hän työskenteli oikeusministeriössä hallitussihteerinä ja hallitusneuvoksena vuosina 2000–2007.

Sarvilinna valmistui ylioppilaaksi Helsingin Suomalaisesta Yhteiskoulusta vuonna 1986. Hän on valmistunut Helsingin yliopistosta oikeustieteen kandidaatiksi vuonna 1993, filosofian maisteriksi vuonna 1999 ja oikeustieteen lisensiaatiksi vuonna 2012.

## Lähteet
Icon-luokka

**Icon-luokka** on Royal Caribbean Internationalin matkustaja-aluksen kokoluokka. Ensimmäiset kaksi luokan alusta ovat ''Icon of the Seas'' ja ''Star of the Seas'', jotka valmistuivat vuosina 2023 ja 2025 Meyer Turku -yhtiön telakalla Suomen Turussa. Icon-luokka on maailman suurin risteilijäluokka ja edeltäjäänsä Oasis-luokkaa noin 20&nbsp;000 bruttotonnia suurempi.

## Alukset

Syyskuussa 2025 tilattiin viides alus, jonka on määrä valmistua vuonna 2028. Seitsemännen aluksen toimittamiseen on myös optio. Royal Caribbean on myös varmistanut lähtö- ja saapumisajat vuoteen 2036 asti.

## Lähteet
*https://cruiseindustrynews.com/cruise-news/2025/01/royal-caribbeans-star-of-the-seas-to-enter-service-earlier/

### Viitteet
Tiu tau tilhi

**Tiu tau tilhi** on Juha Hurmeen vuonna 2022 ilmestynyt kirja, joka takakansitekstin mukaan kertoo ”yhdestä pienestä laulusta, joka vie Suomen virallisiin koristeltuihin holveihin ja unohduksen umpeuttamille väylille”. Tutkailtava laulu on Mikael Nybergin säveltämä ja Ilmari Kiannon sanoittama ”Pikku-Inkerin laulu tilhille”. Teoksen on julkaissut Kustannusosakeyhtiö Teos.

Hurme käy kirjassaan tarkasti läpi koko laulun sanoineen ja sävelineen. Samalla hän käy läpi koko vanhan suomalaisen kulttuurihistorian kriittiseen sävyyn, johon teoksessa on runsaasti sitaatteja. Kirja on tietoisesti esittämättä mitään lähdeviitteitä teoksessa, joka pysyy näin ollen kaunokirjallisuuden puolella. Teoksessa on 208 sivua.

## Teoksen osiot
*Siukonen
*Pesonen
*Cygnaeus
*Luonto
*Myytti
*Kieli
*Sanoitus
*Säveltäjä

## Lähteet
Samu Aghehowa

**Samuel "Samu" Omorodion Aghehowa** (s. 5. toukokuuta 2004 Melilla, Espanja) on espanjalainen jalkapalloilija. Hän edustaa Portugalin Primeira Ligassa pelaavaa Portoa ja on pelipaikaltaan hyökkääjä.

## Seurajoukkueura
Aghehowa on syntynyt Melillassa ja hänen molemmat vanhempansa ovat nigerialaisia. Vuonna 2021 hän liittyi Granadan junioriakatemiaan.

6. maaliskuuta 2022 Aghehowa pelasi ensimmäisen ottelunsa seuran reservijoukkueessa CD Marchamaloa vastaan maan neljänneksi korkeimmalla sarjatasolla Segunda División RFEF:ssa. Ensimmäisen maalinsa hän teki 25. syyskuuta 2022 ottelussa CD El Ejidoa vastaan.

20. huhtikuuta 2023 hän onnistui vakiinnuttamaan paikkansa reservijoukkueessa ja solmi seuran kanssa vuoteen 2028 asti ulottuvan sopimuksen. Aghehowa teki ensiesiintymisensä seuran edustusjoukkueessa 14. elokuuta 2023 vierasottelussa Atlético de Madridia vastaan, jossa hän onnistui tekemään niin ikään myös ensimmäisen maalinsa maan pääsarjassa Primera Divisiónissa.

21. elokuuta 2023 Atlético de Madrid ilmoitti maksaneensa Aghehowan sopimukseen kirjatun purkupykälän 6 miljoonaa euroa ja solmineensa pelaajan kanssa vuoteen 2028 asti ulottuvan sopimuksen.

26. elokuuta 2023 Aghehowa siirtyi kauden 2023–2024 kestävällä lainasopimuksella Deportivo Alavésiin.

24. elokuuta 2024 Aghehowa siirtyi portugalilaisseura Portoon viisivuotisella sopimuksella ja hänestä maksettiin 15 miljoonan euron siirtokorvaus. Hänen sopimuksensa ulosostopykäläksi kirjattiin 100 miljoonaa euroa.

## Lähteet

## Aiheesta muualla
* Samu Aghehowan tilastot BDFutbol-sivustolla 
* Samu Aghehowan tilastot Soccerway-sivustolla
Seitsemäntoista provinssia

**Seitsemäntoista provinssia** olivat valtioiden personaaliunioni läntisessä Euroopassa 1400- ja 1500-luvuilla. Alueeseen kuuluivat nykyinen Alankomaat, Belgia, Luxemburg, suuri osa Pohjois-Ranskaa (Artois, Ranskan Flanderi) ja pieni osa läntistä Saksaa.
Kuosma

**Kuosma** on muun muassa seuraavien suomalaisten henkilöiden sukunimi:

* Kauko Kuosma (1926–2013), pianotaiteilija ja musiikkipedagogi, Venni Kuosman ja Sigrid Holst-Kuosman poika
* Sigrid Holst-Kuosma (o.s. *Holst-Christensen*, 1895–1972), pianisti ja musiikkipedagogi, Venni Kuosman puoliso
* Tapio Kuosma (s. 1943), juristi, tieto- ja kaunokirjailija
* Venni Kuosma (1895–1953), urkutaiteilija, pianisti ja musiikkipedagogi
Ugo Tognazzi

**Ugo Tognazzi** (23. maaliskuuta 1922 Cremona, Italia – 27. lokakuuta 1990 Rooma, Italia) oli italialainen näyttelijä.

## Filmografia

## Lähteet
Tavi (täsmennyssivu)

**Tavi** voi tarkoittaa:

* tavi, sorsalintu
* Vartiolaiva Tavi, Telkkä-luokan vartiolaiva
* Tavi (OGNI), Koskelo-luokan vartiolaiva
* sukunimenä;
** Henriikka Tavi (s. 1978), suomalainen runoilija
** Janne Tavi (s. 1989), suomalainen jääkiekkoilija
** Katriina Tavi (s. 1993), suomalainen näyttelijä
** Liisa Tavi (1956–2023), suomalainen laulaja ja lauluntekijä
** Pia Tavi (s. 1996), suomalainen jalkapalloilija
** Tapani Tavi (s. 1962), suomalainen kirjailija
** Varpu Tavi (s. 1957), suomalainen filosofian maisteri, antropologi, tietokirjailija, toimittaja ja bloggaaja
Unohdettu legenda: Sylvester ”Hooley” Ahola

**Unohdettu legenda: Sylvester ”Hooley” Ahola** on amerikansuomalaista muusikkoa Sylvester Aholaa käsittelevä elämäkertakirja. Sen on julkaissut Esko Ahon konsulttiyritys Verbatum vuonna 2023.

Teos syntyi Esko Ahon aloitteesta ja aikaansaannoksena. Esipuheessa Aho kertoo törmänneensä sittemmin kaukaiseksi sukulaiseksi paljastuneen Aholan nimeen Lauri Karvosen Aholasta kirjoittamassa artikkelissa tutkiessaan *[[Helsingin Sanomat|Helsingin Sanomien]]* vanhoja numeroita. Esipuheen jälkeen musiikkitoimittaja Matti Laipio kertoo tapaamisestaan Sylvester Aholan kanssa vuonna 1979 ja kuvaa Aholan musiikillisia ansioita. Aho itse on kirjoittanut nelikymmensivuisen koosteen Aholan vaiheista löytämänsä aineiston pohjalta. Ahon mukaan kirja ei ole elämäkerta vaan ”pikemminkin kyse on kunnianosoituksesta unohdetulle suomalaiselle legendalle”.

Pääosan kirjasta, 170 sivua, muodostaa Richard (Dick) Hillin teos *Sylvester Ahola: The Gloucester Gabriel*, jonka ovat suomentaneet Matti Laipio ja Hannu Toivanen. Kirjassa on valokuvia Aholan uran varrelta sekä cd-levy, jossa on näytteitä Aholan levytyksistä. Hill käy kirjoituksessaan läpi Aholan uran huippuvaihetta ja luettelee valtavat määrät muusikkojen, orkestereiden ja levy-yhtiöiden nimiä sekä kertoo samalla laajempaa aikalaishistoriaa.

## Arviot
Seppo Lemponen kirjoittaa kirja-arviossaan *[[Jazzrytmit]]*-verkkojulkaisussa, että teos valottaa Aholan vaiheiden lisäksi myös yleisemmin suomalaissiirtolaisten vaiheita ja sulautumista uuteen kotimaahan. Ahon johdantoa hän kiittää sujuvaksi ja ”Gloucester Gabriel” -elämäkertaosuutta asiantuntevasti käännetyksi.

Teppo Tiilikainen pitää *[[Suomen Kuvalehti|Suomen Kuvalehdessä]]* julkaistussa arviossaan kirjaa kiinnostavana kuriositeettina suomalaisen jazzin historiassa.

## Lähteet

## Aiheesta muualla
* Unohdettu legenda: Sylvester ”Hooley” Ahola kustantajan sivulla. Verbatum.fi
* Raila Paavola, Jazzmuusikko Sylvester Ahola on yksi toisen polven amerikansuomalaisista, jotka Suomi unohti Yle.fi 23.7.2023
Aimar August Sørenssen

**Aimar August Sørenssen** (6. tammikuuta 1823 Kristiania – 2. kesäkuuta 1908 Rygge) oli norjalainen juristi ja poliitikko. Hän istui suurkäräjillä vuosina 1862–1879 ja toimi Norjan oikeusministerinä 1884–1887 sekä työministerinä 1888.
## Lähteet

## Aiheesta muualla
Karbamyylifosfaattisyntetaasin puutos

**Karbamyylifosfaattisyntetaasin puutos** eli **CPS-puutos** on ureakiertotauti, jossa verenkiertoon kertyy kausittain myrkyllisissä määrin ammoniakkia. Tilaa kutsutaan hyperammonemiaksi.

Karbamyylifosfaattisyntetaasin puutoksen oireina ilmenee yleensä jo ensimmäisinä elinpäivinä ruokkimisvaikeuksia, oksentelua, letargiaa, matalaa ruumiinlämpöä ja hypotoniaa. Oireilu voi kuitenkin alkaa myöhemmässäkin vaiheessa, jopa vasta aikuisuudessa. Hyperammonemiatilat voivat aiheuttaa vakavia komplikaatioita, kuten kouristelua, hengitysvajauksen, kehitysvamman ja kooman. CPS-puutos johtuu *CPS1*-geenin mutaatiosta ja periytyy peittyvästi autosomissa. CPS-puutoksen hoidon perusperiaatteet vastaavat OTC-puutoksen yleisiä hoitokäytäntöjä. Johns Hopkins -sairaalassa vuosina 1974–1994 todettujen ureakiertotautien muodostamasta aineistosta laskettiin CPS-puutoksen ilmaantuvuudeksi noin 1/62&nbsp;000.

## Lähteet
Moderate Venstre

**Moderate Venstre** oli Venstre-puolueen konservatiivisiiven vuonna 1888 muodostama ryhmä suurkäräjillä. Vuoden 1888 vaaleissa se sai 19,5 % äänistä ja 23 paikkaa. Puolue hiipui noin vuoteen 1900 mennessä. Sen johtajia olivat Jacob Sverdrup ja Baard Madsen Haugland.

## Lähteet
Homokystinuria

**Homokystinuria** on harvinainen perinnöllinen aineenvaihduntasairaus. Se on yksi monista kohoneen homokysteiinipitoisuuden syistä.

Homokystinuriaa sairastavan elimistö ei pysty hajottamaan metioniinia, minkä seurauksena metioniinia ja homokysteiinia kertyy haitallisesti verenkiertoon ja virtsaan. Yleensä potilailla ei ensimmäisenä elinvuotena esiinny oireita, mutta ilman varhaista hoitoa myöhemmin voi kehittyä muun muassa likinäköisyyttä ja muita näköongelmia, osteoporoosia ja nivelongelmia. Myös veritulppien, aivoverenkiertohäiriöiden ja aivovaurion riski on hoitamattomassa homokystinuriassa kasvanut. Homokystinurian klassiseen muotoon liittyy pitkäkasvuisuus. Joissain tapauksissa on kuvattu harvinaisempia oirekuvia, joita ovat hallinneet kehitysvamma, heikko pituuskasvu, kouristelu, liikkumisen ongelmat ja joskus megaloblastinen anemia. Myös klassisessa tautimuodossa saattaa ilmetä kehitysviiveitä ja oppimisvaikeuksia. Vaikka homokystinurian oireet yleensä kehittyvät lapsuudessa, osalla lieväoireisemmista potilaista oireet saattavat puhjeta vasta aikuisiällä.

Klassisen homokystinurian esiintyvyys maailmassa on vähintään 1/200&nbsp;000–335&nbsp;000. Poikkeuksellisen suuria esiintyvyyslukuja on havaittu joissain maissa, kuten Irlannissa (1/65&nbsp;000), Saksassa (1/17&nbsp;800), Norjassa (1/6&nbsp;400) ja Qatarissa (1/1&nbsp;800). Epätyypillisistä homokystinurian muodoista on julkaistu vain vähäinen määrä tapauskuvauksia. Homokystinuria on autosomissa peittyvästi periytyvä ja johtuu yleensä *CBS*-geenin mutaatiosta. Harvemmin taustalla voi olla mutaatio geenissä *MTHFR*, *MTR*, *MTRR* tai *MMADHC*. Homokystinuria on pysyvä sairaus ja vaatii elinikäistä hoitoa. Pyridoksiinilla voidaan kyetä hallitsemaan homokysteiinitasoja. Kaikilla tämä lääkitys ei toimi, jolloin voidaan turvautua niukkaproteiiniseen ruokavalioon. Proteiinin saannin rajoituksen ohella voidaan käyttää trimetyyliglysiiniä.

## Lähteet
Hieronymus Heyerdahl

**Hieronymus Heyerdahl** (31. elokuuta 1773 Aremark – 6. maaliskuuta 1847 Gran) oli norjalainen pappi ja poliitikko. Hän osallistui Eidsvollin kansankokoukseen vuonna 1814.
## Lähteet

## Aiheesta muualla
Suomen ralli 1977

**Suomen ralli 1977** (viralliselta nimeltään *28. Jyväskylän Suurajot* tai *1000 Lakes Rally*) oli rallin maailmanmestaruussarjan seitsemäs kilpailu kaudella 1977. Kilpailu järjestettiin 26. &ndash; 28. elokuuta 1977.

## Osallistujat
Kilpailuun ilmoittautui 102 autokuntaa, joista 99 lähti kilpailuun ja 44 pääsi maaliin.

Kilpailun voittajalla Kyösti Hämäläisellä oli käytössä Fordin virallinen testiauto. Hänen ajamansa Escort RS1800 oli samanlainen kuin Björn Waldegårdilla ja Ari Vatasella. 

## Reitti
Erikoiskokeita oli 46 ja niiden oli . Kaudelle 1977 kilpailujen pituudet kasvoivat ja Suomen osakilpailu oli lyhyimmästä päästä alle 500 kilometrin pituudella. 

Kilpailun puolivälin pidempi tauko vietettiin nyt taas Jyväskylässä ja ensimmäinen lenkki ajettiin kokonaan Jyväskylän länsipuolella. Vaherin, Hassin, Päijälän ja Mattilan erikoiskokeet ajettiin nyt ensimmäistä kertaa MM-rallissa. Myös uutta erikoiskoetta Riukusalmea ajettaisiin myöhemmin esimerkiksi Juupajoen erikoiskokeen osana. 

Rutajärven erikoiskoetta kritisoitiin autonrikkojana.  Sinne keskeytti esimerkiksi Stig Blomqvist.

Toinen lenkki kiersi Mäntyharjun, Juvan ja Pieksämäen kautta suurilta osin edellisvuoden erikoiskokeilla. 

## Kilpailun tapahtumia
Leo Kinnusen Porschen kaasuvipu hajosi EK2 Humalamäessä. Kartanlukija Jorma Pulkkinen istui takapuskurilla kaasuttamassa jolloin takana tullut Kyösti Hämäläinen saavutti heidät nypyn takana ja oli vähällä osua heihin. Ari Vatanen keskeytti EK3 Urriassa kytkinvikaan. Timo Mäkinen ja Hannu Mikkola keskeyttivät EK5 Vaherissa teknisiin vikoihin. Ouninpohjassa Markku Alen oli vähällä ajaa ulos väistäessään ojassa maannutta päihtynyttä katsojaa.

Markku Alén ajoi kärjessä lauantain iltapäivään saakka. Alénin osuttua katsojien tielle asettamaan kiveen EK34 Korppisensalossa Kyösti Hämäläinen siityi johtoon. Alen pystyi jatkamaan renkaanvaihdon jälkeen, mutta hänen autonsa moottori hajosi lopulta EK40 Myhinpäässä.

Rallin Fordin testiautolla voittaneen Hämäläisen kartanlukija Tiukkanen ei lukenut nuotteja kilpailun aikana vaan Hämäläinen oli opetellut reitin ulkoa.

## Tulokset

## Lähteet

## Aiheesta muualla
* Rally-Maps.com, erikoiskokeiden reitit kartalla
Dynasty (Two Steps from Hellin albumi)

**Dynasty** on Two Steps from Hellin kolmas näytealbumi, joka julkaistiin Yhdysvalloissa 28. helmikuuta 2007. 

## Kappaleet
**Osio 1**

# Armada – 3.04
# Dynasty – 2.01
# Elementum – 2.40
# 1000 Ships..Underworld – 1.40
# Tyrianis – 2.58
# Bleeding – 1.47
# Fight the Darkness – 2.48
# Heaven & Earth – 2.18
# Blast the Gates – 1.19
# Breath of Ran Gor – 2.00
# King's Legion – 1.32
# Cavaliere – 1.26
# Flameheart – 1.43
# Demon Rider – 1.30
# Dragon Rider – 1.54
# Spirit of Champions – 3.01
# Thermopolis – 2.15
# Black Assassin – 2.21
# Conquerors – 1.45
# Blade Fighter – 2.02
# The Vendetta Conspiracy – 1.37
# Sentius – 1.48
# Chariots of Blood – 1.53
# Chopperhead – 2.04
# False Flag Op – 2.21
# Pax – 2.11

**Osio 2**

# House of Fire – 2.36
# Breaking – 1.57
# Racketeers – 1.13
# Kingdom Skies – 2.29
# One Against All – 2.11
# Timebomb – 2.19
# Sentius Remix – 1.06
# Instruments of War – 1.10
# Web of Lies – 2.17
# The Brave & Mighty – 1.05
# Deep Voyage – 1.50
# Glory & Honor – 2.22
# Red Army – 1.58
# Diplomatic Immunity – 2.39
# Coup D'etat – 1.38
# Magika – 1.57
# The Fly From China – 1.57
# Never Winter – 1.31
# Ocean – 2.30
# Hero – 2.34
# The Truth Unravels II – 2.17
# Love & Loss – 1.54
# Sun Goddess – 0.51
# Procession – 2.00
# Zen Killer – 1.48
# Epilogue – 2.15

**Osio 3**

# Armada (No Choir) – 3.02
# Dynasty (No Choir) – 2.00
# Dynasty Solo Vocal – 2.00
# Elementum (No Choir) – 2.43
# 1000 Ships..Underworld (No Choir) – 1.38
# 1000 Ships Alt Ending – 0.45
# 1000 Ships Alt Ending (No Choir) – 0.48
# Tyrianis (No Choir) – 2.57
# Bleeding (No Choir) – 1.47
# Fight the Darkness (No Choir) – 2.49
# Blast the Gates (No Choir) – 1.20
# Breath of Ran Gor (No Choir) – 1.59
# King's Legion (No Choir) – 1.32
# Cavaliere (No Choir) – 1.27
# Flameheart (No Choir) – 1.43
# Demon Rider (No Choir) – 1.30
# Dragon Rider (Beat Only) – 1.54
# Spirit of Champions (No Choir) – 3.01
# Thermopolis (No Choir) – 2.15
# Black Assassin (No Choir) – 2.22
# Conquerors (No Choir) – 1.45
# Blade Fighter (No Choir) – 2.02
# The Vendetta Conspiracy (Alt) – 1.37
# Sentius (No Choir) – 1.47
# Chariots of Blood (Rock) – 1.53
# Chariots of Blood (No Choir) – 1.53
# Chariots of Blood (Alt) – 1.53
# Chopperhead (No Choir) – 2.04
# False Flag Op (No Choir) – 2.20
# Pax (No Choir) – 2.13
# House of Fire (No Choir) – 2.36
# Breaking (No Choir) – 1.58
# Racketeers (Rock) – 1.13
# One Against All (No Choir) – 2.11
# Timebomb (No Choir) – 2.19
# Timebomb (Beat Only) – 2.27
# Sentius Remix (No Choir) – 1.06
# Instruments of War (No Choir) – 1.26
# Web of Lies (No Choir) – 2.17
# Red Army (No Choir) – 1.58
# Magika (No Choir) – 2.00
# Never Winter (No Choir) – 1.32
# Ocean (No Choir) – 2.33
# Hero (No Choir) – 2.37
# The Truth Unravels II (Alt) – 2.03
# Love & Loss – (No Synth) – 1.57
# Procession (No Drums) – 2.01

Lähde: 

## Lähteet
Christian Olsen

**Christian Olsen** (18. toukokuuta 1813 Fyn, Tanska – 25. maaliskuuta 1898 Kristiania, Norja) oli tanskalaissyntyinen norjalainen piirtäjä, valokuvaaja ja taidemaalari. Hän muutti Norjaan vuonna 1839 ja elätti itsensä tekemällä muotokuvia.

## Töitä

Wergeland sykeleie.jpg|Henrik Wergeland sairasvuoteella 1841.
Portrett av Gina Krog, 1865.jpg|Valokuva Gina Krogista vuodelta 1865.
Even Thorsen, malt av Christian Olsen, Eidsvoll 1814, EM.01512 (cropped).jpg|Even Thorsenin muotokuva.
Christian Olsen - Portrett av Hieronimus Heyerdahl - Eidsvoll 1814 - EM.01545 (cropped).jpg|Hieronymus Heyerdahlin muotokuva.

## Lähteet

## Aiheesta muualla
Molly Nutley

**Molly Nutley** (s. 1995) on ruotsalainen näyttelijä ja ohjaaja. Hän on näytellyt muun muassa Ahvenanmaalle sijoittuvassa draamasarjassa *[[Vettä sakeampaa]]* ja *[[Enkelten talo]]* -elokuvasarjan kolmannessa osassa. Vuonna 2021 hän teki ensimmäisen ohjauksensa, nuorten sarjan nimeltä *[[Håll andan!]]*.

Vuonna 2012 Nutley osallistui *[[Let's Dance (televisio)|Let's Dance]]* -kilpailuun, joka perustuu samaan formaattiin kuin *[[Tanssii tähtien kanssa]]*, ja tuli toiseksi.

## Perhe
Nutley vanhemmat ovat ohjaajat Helena Bergström ja Colin Nutley.

## Lähteet

## Aiheesta muualla
Divje Baben huilu

**Divje Baben huilu** on mahdollisesti vanhimpana soittimena pidetty nuoren luolakarhun vasemmasta reisiluusta valmistettu huilu. Se löydettiin Ivan Turkin johtamissa tutkimuksissa luolasta Divje Baben arkeologiselta alueelta Sloveniasta vuonna 1995. Löydettäessä Divje Baben huilu sijaitsi neandertalinihmisten käyttämän tulisijan ääreltä. Divje Baben huilu on arviolta 50&nbsp;000–60&nbsp;000:n vuoden takaa.

Divje Baben huilussa on neljä aukkoa, joista kaksi on säilynyt hyvin ja kaksi vahingoittunut. Huilun pituus on 11,4 senttimetriä ja sitä pidetään pysyvässä näyttelyssä Slovenian kansallismuseossa. Kansallismuseon mukaan reiät ovat tarkoituksenmukaisesti suunniteltuja musiikin esittämistä varten oikeakätiselle soittajalle. Näin sitä pidetään ainoana neandertalinihmisen rakentamaksi tiedettynä huiluna. Jotkut tutkijat ovat kuitenkin kyseenalaistaneet käsityksen siitä, että Divje Babesta tehty löytö olisi rakennettu soittimeksi. Eräässä tutkimusjulkaisussa sen aukkoja esitettiin eläinten hampaiden tekemiksi. Divje Baben huilulla on kuitenkin yhä mahdollista soittaa kappaleita. Sitä on luonnehdittu hienostuneimmaksi kivikautiseksi huiluksi.

## Lähteet
Lanneveden koulu

**Lanneveden koulu** on Saarijärven Lanneveden kylässä sijaitseva peruskoulun alakoulu (luokka-asteet 1-6). Vuonna 2022 koulua kävi 39 ala-asteen oppilasta. Koulun johtaja on Janne Nummikoski.

Lanneveden koulu on saanut alkunsa vuonna 1899. Vuonna 2017 Saarijärven kaupunki päätti sulkea osan kyläkouluista Saarijärven yhtenäiskoulun perustamisen ja rakentamisen vuoksi (2020), mutta antoi vielä Lanneveden ja Pylkönmäen koulujen toiminnan jatkua. 

## Lähteet
Aimo Vartiainen

**Aimo Antero "Aippara" Vartiainen** (14. heinäkuuta 1927 Rovaniemi – 7. elokuuta 2023) oli suomalainen alppihiihtäjä, joka kilpaili vuoden 1948 talviolympialaisissa. Vartiainen oli Suomen ensimmäinen alppihiihdon olympiaedustaja yhdessä Pentti Alosen kanssa.

Vartiainen syntyi Rovaniemellä vuonna 1927. Tuolloin hänen perheensä asui metsäyhtiön kartanossa, joka sijaitsi nykyisen Lyseonpuiston lukion alueella. Tämä kaksikerroksinen rakennus toimi kotina metsänhoitajille, ja lisäksi alakerrassa oli metsäyhtiön konttori sekä autotallit ja verstas.

Täysi-ikäisyyden kynnyksellä Vartiainen osoitti taitonsa, kun hän voitti nuorten Suomen mestaruuden pujottelussa. Vuonna 1948 hän sai mahdollisuuden edustaa maataan ensimmäisessä suomalaisessa olympiajoukkueessa Sveitsin Sankt Moritzissa. Myös kaksi vuotta myöhemmin hän oli mukana maajoukkueessa MM-kisoissa Yhdysvaltain Aspenissa. Vartiaisen lyhyt aktiivikausi loppui 1951 akateemisten MM-kisojen hopeamitaliin.

Vartiainen suoritti diplomi-insinöörin tutkintonsa teknillisessä korkeakoulussa Espoon Otaniemessä. Valmistumisen jälkeen hänellä avautui tilaisuus liittyä asutuslakia valmistelevaan työryhmään Helsingissä, mutta vastoin tätä tarjousta hän päätti lähteä tuoreena maanmittausinsinöörinä Lappiin. Hänellä oli vaimonsa kanssa kaksi poikaa, joita hän valmensi.

Vartiaisen panos oli ratkaisevan tärkeä, kun päätettiin perustaa porotiloja vuonna 1969 Lokan ja Porttipahdan säännöstelyalueen siirtolaisten käyttöön. Tämä työ sai alkunsa jo ennen kuin laki oli muuttunut. Vartiainen suoritti katselmuksia, joiden tavoitteena oli selvittää, millaisten porotilojen tulisi olla, jotta ne vastaisivat käyttäjiensä tarpeita. Näiden matkojen aikana Vartiainen asettui asumaan paikallisten ihmisten luokse, mikä loi vahvaa luottamusta hänen ja yhteisön välille.

Vartiainen siirtyi myöhemmin alppihiihdon valmentajaksi Ounasvaaralla. Vartiaisen seuraajia Rovaniemen ja Ounasvaaran Hiihtoseuran varhaisen pujottelumenestyksen jatkajina ovat olleet olympiamitalisti Tanja Poutiainen-Rinne ja maailmanmestari Kalle Palander. Palander harjoitteli Ounasvaaralla isänsä kanssa ja Vartiaisen toimi Ounasvaaran hiihtoseuran valmentajana. Hän ohjasi myös muita nuoria harrastajia alppihiihdon saloihin. Vielä 1970-luvulla hän opetti 12–15-vuotiaita lapsia. Kirjailija Leena Jääskeläisen teos *Aippara : Oukulta olympialaisiin, Aimo Vartiainen muistelee* kertoo Vartiaisen elämästä ja urasta niin alppihiihtäjänä, valmentajana kuin maanmittausinsinöörinäkin.

## Saavutukset

* Pujottelun nuorten Suomen-mestaruus vuonna 1945
* 21. sija pujottelussa Sankt Moritzin talviolympialaisissa vuonna 1948
* 35. sija pujottelussa Aspenin maailmanmestaruuskilpailuissa vuonna 1950
* 2. sija suurpujottelussa akateemisissa maailmanmestaruuskilpailuissa vuonna 1950

lähde

## Lähteet
Hisingen

**Hisingen** on saari Ruotsin länsirannikolla Götajoen suistossa, osin Länsi-Götanmaan läänissä ja osin Bohuslänissä. Se on pinta-alaltaan Ruotsin viidenneksi suurin saari Gotlannin, Öölannin, Södertörnin ja Orustin jälkeen, ja asukasluvultaan toiseksi suurin. 

Hisingenin molemmin puolin virtaavat Götajoen suuhaarat, jotka laskevat sitten Kattegatiin 12 kilometrin päässä toisistaan. Niistä pohjoinen Nordre älv on säilyttänyt luonnontilansa paremmin kuin eteläinen Göteborgsgrenen. Hisingen kuuluu Göteborgin saaristoon, jonka pienemmät saaret sijaitsevat sen länsi- ja lounaispuolella.

Hisingenin saari muodostaa noin puolet Göteborgin kunnan pinta-alasta. Göteborgin kunnan piireistä (*distrikt*) Hisingenissä sijaitsevat Backa, Biskopsgården, Björlanda, Brunnsbo, Brämaregården, Bäckebol, Lunbdy, Rödby, Säve, Torslanda ja Tuve.

Vuonna 2021 käyttöön otetussa Göteborgin uudessa aluejaossa Hisingen muodostaa yhden neljästä Göteborgin *stadsområdesta* (SO), ja siihen kuuluvat seuraavat *mellanområdet*: Kärra-Rödbo, Backa, Kvillebäcken, Kyrkbyn-Rambergsstaden, Norra Älvstranden, Södra Torslanda, Björlanda, Tuve-Säve, Kärrdalen-Slättadamm, Östra Biskopsgården ja Västra Biskopsgården.

Hisingenissä sijaitsee muun muassa pienkoneiden käytössä oleva Göteborg City Airport eli entinen Säven lentokenttä. Toinenkin lentokenttä, kaupungin pääkenttänä ollut Torslandan lentoasema toimi Hisingenissä 1923–1977 kunnes sen korvasi uusi Landvetterin lentoasema Göteborgin itäpuolella.

Hisingenissä sijaitsevat suuret Volvon tehtaat, henkilöautojen Torslandassa ja kuorma-autojen Lundbyssä. 

## Lähteet

## Aiheesta muualla
Naapuriseura

**Naapuriseura ry** on vuonna 2022 perustettu suomalainen Venäjä-mielinen yhdistys, jonka perustajia ovat toimittaja Mauno Saari sekä Suomen Sosiaalidemokraattisen Puolueen entinen kansanedustaja Mikko Elo. Naapuriseura perustettiin Suomi–Venäjä-Seuran kilpailijaksi sen jälkeen, kun Suomi–Venäjä-Seura tuomitsi Venäjän hyökkäyksen Ukrainaan. Yhdistys tekee yhteistyötä Suomi–Venäjä-seuran Kallio-Vallilan osaston, jonka tilaisuuksissa on esiintynyt esimerkiksi Heikki Talvitie, kanssa. Naapuriseura julkaisee verkossa *Naapuriseuran Sanomia*. Lehden päätoimittaja on Mauno Saari, joka on myös seuran puheenjohtaja. Lehden kolumnisteina toimivat muiden muassa Leena Hietanen ja Pirkko Turpeinen-Saari.

Naapuriseura on julistanut olevansa riippumaton poliittisista puolueista. Aatteellisesti seura ilmoittaa ajavansa rauhaa, inhimillisyyttä, avoimuutta ja sananvapautta. Naapuriseura on kertonut tavoitteekseen suhteiden korjaamisen Venäjään ja venäläisiin. Saarella ei ole kommunistitaustaa, toisin kuin useilla sen jäsenillä ja hänen vaimollaan, entisellä kansanedustajalla Pirkko Turpeinen-Saarella. Saari on todennut, että hän huolestui suomalaisesta mediasta ja politiikasta jo vuonna 2014. Hänen mielestään Suomessa ei ymmärretty, että Ukrainassa tapahtui tuolloin vallankumouksen sijaan Yhdysvaltain ohjaama vallankaappaus. Saari myös väittää, että helmikuussa 2022 alkaneen suursodan käynnisti Ukraina, ei Venäjä.

Seuran hallitukseen kuuluvat muun muassa toimittaja Kari Arvola ja kaksi entistä kansanedustajaa, SDP:tä edustanut Mikko Elo ja Vasemmistoliiton Jaakko Laakso. Saaren kertoman mukaan seurassa olisi noin 850–860 jäsentä. Naapuriseuran pikkujouluja vietettiin vuonna 2024 Venäjän Helsingin-suurlähetystön tiloissa, ja tarjoilusta vastasi suurlähetystö. Paikalla oli yli 200 henkeä. Myös Venäjän Suomen-suurlähettiläs Pavel Kuznetsov esiintyi Naapuriseuran tilaisuudessa. Tätä ennen hän oli esiintynyt seuran tapahtumassa Venäjän tiede- ja kulttuurikeskuksessa Helsingissä toukokuussa vuonna 2023. Vuoden 2024 suurlähetystöllä järjestetyissä juhlissa esiintyi myös rap-artisti Juju eli Julius Sarisalmi. Hän oli viime vuoden eduskuntavaaleissa Vapauden liiton ehdokas. Suurlähetystön pikkujouluissa oli paikalla myös Peter Fryckman.

## Katso myös
* Aleksanteriliitto
* Suomettuminen
* Suomi−Neuvostoliitto-Seura
* RuFi

## Lähteet

## Aiheesta muualla
* Naapuriseuran kotisivut
Ascent MKE

**Ascent MKE** on Milwaukeessa Yhdysvalloissa sijaitseva 86,6-metrinen puukerrostalo. Se on maailman korkein massiivipuurakennus ja sisältää 259 asuntoa. Ascent MKE valmistui heinäkuussa 2022.

Tornitalossa on 25 kerrosta betoniperustuksen päällä. Betonia ja terästä käytettiin perustuksen lisäksi Ascent MKE:n pysäköintitilojen, uima-altaan sekä porras- ja hissikuilun rakentamisessa. Muilta osin talo on valmistettu CLT-monikerroslevystä ja liimapuusta. Ascent MKE tuli maksamaan 130 miljoonaa dollaria sen rakentaneelle New Land Enterprises -yhtiölle. Rakentamiseen meni noin 22 kuukautta.

Ennen Ascent MKE:n valmistumista maailman korkein massiivipuurakennus oli Brumunddalissa Norjassa sijaitseva Mjøstårnet, joka on noin 85 metriä korkea.

## Lähteet
Potsdamer Platz (runokokoelma)

**Potsdamer Platz** on Ralf Andtbackan runokokoelma. Se julkaistiin ruotsiksi vuonna 2019 Förlagetin kustantamana.

Runokokoelma voitti Runeberg-palkinnon vuonna 2020, ja se oli ensimmäinen kerta, kun ruotsinkielinen runoteos voitti palkinnon. Raati perusteli valintaansa muun muassa sillä, että teos uudisti runokieltä ja -muotoa sekä käsitystä nojatuolimatkasta. Teos on saanut innoituksensa Berliinistä.

## Lähteet
Juha-Veli Äkräs

**Juha-Veli (Jussi) Äkräs** (4. heinäkuuta 1948 Urjala – 22. joulukuuta 2021 Helsinki) oli suomalainen elokuvaaja, ohjaaja ja käsikirjoittaja.

Äkräs pääsi ylioppilaaksi Urjalan lukiosta 1967 ja valmistui elokuvaajaksi Taideteollisen oppilaitoksen kamerataiteen osastolta 1972. Hän oli sitten Risto Jarvan Filminor-elokuvayhtiön palveluksessa ja osallistui yhtiön pitkien elokuvien ja lyhytelokuvien tuotantoon kuvaajana tai kuvausryhmän jäsenenä. Äkräs oli pääkuvaajana muun muassa Antti Peipon elokuvassa Ihmemies (1979) ja Peter von Baghin pitkissä dokumenttielokuvissa Viimeinen kesä (1992) ja 1939 (1993). Hän toimi myös ohjaajana, leikkaajana, äänittäjänä, järjestäjänä ja tuottajana. Äkräksen ohjaama ja kuvaama lyhytelokuva L sve – rengastusta lintuasemalla (1989) palkittiin Tampereen elokuvajuhlilla.

Juha-Veli Äkräs oli mukana Risto Jarva-seuran toiminnassa vuodesta 1978 alkaen ja hän oli seuran hallituksen jäsenenä kuolemaansa saakka. Hänet on haudattu Hietaniemen hautausmaalle Helsinkiin.

## Lähteet

## Aiheesta muualla
* Elonet : Juha-Veli Äkräs
Korsikan ralli 1993

**Korsikan ralli 1993** (viralliselta nimeltään *37. Tour de Corse - Rallye de France*) oli rallin maailmanmestaruussarjan kilpailu kaudella 1993. Kilpailu järjestettiin 2. &ndash; 4. toukokuuta 1993 Ajacciossa. Kilpailu oli kauden viides ja erikoiskokeiden yhteispituus oli .

Kilpailuun ilmoittautui 92 autokuntaa, joista 85 lähti kilpailuun ja 44 pääsi maaliin.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Colin Nutley

**Colin Nutley** (s. 28. helmikuuta 1944 Gosport, Hampshire, Englanti) on brittiläissyntyinen ruotsalainen elokuvaohjaaja. Hän opiskeli taidekoulussa Portsmouthissa ja työskenteli aluksi brittiläisessä televisiossa. Vuonna 1984 hän aloitti uransa Ruotsissa televisiosarjalla *[[Annika – en kärlekshistoria]]* ja kolme vuotta myöhemmin ilmestyi elokuva *[[Nionde kompaniet]]*. Vuonna 1992 sai ensi-iltansa menestyselokuva *[[Enkelten talo]]*, josta hän voitti parhaan ohjaajan Guldbaggen.

## Perhe
Colin Nutley on naimisissa ohjaaja Helena Bergströmin kanssa. Heidän tyttärensä Molly Nutley on näyttelijä ja ohjaaja.

## Lähteet

## Aiheesta muualla
Kirjallisuusvuosi 1712

**Kirjallisuusvuosi 1712** käsittelee vuoden 1712 tärkeitä kirjallisuuden tapahtumia, uutisia ja julkistuksia.

## Tapahtumia

* Kirjailija Jonathan Swift esti Mortimerin jaarli Robert Harleyn murhan niin sanotussa *Bandbox Plot* -tapauksessa.
## Julkaisuja
* John Arbuthnot &ndash; *[[John Bull|The History of John Bull]]* 
* Susanna Centlivre &ndash; *The Perplex'd Lovers* 
* Hanna Diab & Antoine Galland &ndash; *[[Aladdin]]* 
* Pierre de Marivaux &ndash; *Le Père prudent et equitable* (näytelmä)
* Šota Rustaveli &ndash; *ვეფხისტყაოსანი* (Georgian kansalliseepos, suom. *[[Pantterintaljainen]]*)
* Jonathan Swift &ndash; *An Argument Against Abolishing Christianity*
Beta (elokuva)

**Beta** (suomeksi ”Poika”) on vuonna 1992 ensi-iltansa saanut intialainen hindinkielinen draamaelokuva, jonka on ohjannut Indra Kumar. Pääosia näyttelevät Anil Kapoor, Madhuri Dixit ja Aruna Irani. Se perustuu K. Bhagyarajin tamilielokuvaan *[[Enga Chinna Rasa]]* vuodelta 1987.

Elokuva sai ensi-iltansa 3. huhtikuuta 1992 ja siitä tuli vuoden eniten tuottanut hindielokuva. Se voitti viisi Filmfare Awards -palkintoa, mukaan lukien parhaasta miespääosasta, naispääosasta ja naissivuosasta.

## Juoni
Raju on leskeksi jääneen multimiljonäärin ainoa lapsi. Rajun isä voi tarjota hänelle mitä tahansa, mutta Rajun ainoa toive on saada äidinrakkautta. Rajua miellyttääkseen isä menee naimisiin Laxmin kanssa, koska hän ajattelee, että tämä huolehtisi Rajusta. Raju omistautuu täysin äitipuolelleen ja tekee mitä tämä haluaa. Aika kuluu, Raju kasvaa aikuiseksi ja menee naimisiin Saraswatin kanssa, joka huomaa, että Laxmin äidillinen rakkaus Rajua kohtaan on valetta ja tämä on kiinnostunut vain Rajun varallisuuden varastamisesta.

## Näyttelijät

## Soundtrack

## Palkinnot
* Filmfare Awards
** Paras miespääosa – Anil Kapoor
** Paras naispääosa – Madhuri Dixit
** Paras naissivuosa – Aruna Irani
** Paras naislaulaja – Anuradha Paudwal (”Dhak Dhak Karne Laga”)
** Paras koreografia – Saroj Khan (”Dhak Dhak Karne Laga”)
*** Ehdokkuudet
**** Paras elokuva – Indra Kumar, Ashok Thakeria
**** Paras ohjaus – Indra Kumar
**** Paras koominen rooli – Laxmikant Berde
**** Paras musiikki – Anand-Milind

## Lähteet

## Aiheesta muualla
* 
*
All Drums Go to Hell

**All Drums Go to Hell** on Two Steps from Hellin neljäs näytealbumi, joka julkaistiin Yhdysvalloissa vuonna 2007. 

## Kappaleet
**Osio 1**

# Hellraiser Brigade – 1.43
# Death Came Early That Year – 0.59
# Shoot to Kill – 1.09
# Shoot to Kill (Instrumental) – 2.07
# Industrial Mayhem – 1.30
# Barrage of Noise – 1.13
# Armored Cars 1.10
# Carnival From Hell – 0.56
# Freedom Army – 0.51
# Code of Honor – 0.30
# Distrubing Power – 0.51
# Guerilla Raid – 0.57
# Guerilla Raid (Instrumental) – 0.34
# Impending Fury – 1.12
# Fists of Steel – 0.41
# Bionics – 1.05
# Chasing the Dragon – 1.21
# Emperor's Assassin – 1.16
# Hara-Kiri – 0.44
# Flight From the Monastery – 1.13
# Jun Mai – 0.46
# Building Jumper – 1.27
# Desert Runner – 1.28
# Diabolic Clockwork – 1.46
# Hidden Identity – 1.22
# Foreign Identity – 1.09
# Images of Horror – 0.25
# Desperate Protocol – 1.02
# Border Patrol – 1.18
# Lord of Two Lands – 1.43
# Operation Sandstrom (Instrumental) – 2.14
# Jungle Fever – 0.35
# Dance With the Devil – 0.55

**Osio 2**

# Ultimate Countdown – 1.11
# Norwegian Devil – 0.51
# Path of Destruction – 0.55
# Smoke Em – 1.08
# Oedipus Raax – 0.55
# Secret Island – 1.10
# Witchburner – 1.42
# Rampant Carnage – 0.54
# Tagged Rendezvous – 1.00
# Off the Ciff – 0.37
# Run Like Hell – 1.11
# Rocket Hamer – 1.00
# Nuclear Meltdown – 0.45
# Nuclear Meltdown (Electronica) – 0.45
# Raging Horde – 0.31
# Sleepwalker – 0.29
# Sudden Strike – 0.56
# Wave of Death – 1.20
# Voltenstein – 1.44
# Hyperbug – 0.37
# Second Coming – 0.53
# Terror Tunnels – 0.58
# Iridium Factor – 1.14
# Extincion – 1.31
# Skull Crusher – 1.34
# Toxic Rain – 1.48
# Kamakura – 0.44
# Uganda and South – 1.03
# Operation Sandstorm – 0.58
# Triassic – 0.52
# Zeelogic Stempede – 0.24

Lähde:

## Lähteet
Gretarby

**Gretarby** on rekisterikylä Raaseporin kaupungin Tenholassa. Kylä sijaitsee Gretarbyvikenin länsirannalla Tenholan länsiosassa. Nykyisin kylässä on vain Gretarbyn kantatila ja vähän kesäasutusta.

Varhaisin maininta Gretarbystä on vuodelta 1351. Keskiajalla kylässä on ollut kartano ja muutama muu talo. Maininnat kartanosta häviävät 1500-luvulle tultaessa ja kylän talot yhdistetään vuonna 1635. Gretarbyn suurtila on kuitenkin muodostanut jonkinlaisen kyläkeskuksen vielä pitkään.

## Lähteet
Meri ja Tove – elämää saaristossa

**Meri ja Tove – elämää saaristossa** on vuonna 2022 julkaistu Otto Latvan ja Maarit Leskelä-Kärjen kirjoittama Tove Janssonista kertova tietokirja.

## Sisällys
Kirja kertoo Tove Janssonin suhteesta mereen ja siitä kuinka se oli hänelle inspiraationa taiteessa ja muissa teoksissa. Se kertoo muun muassa Janssonin elämästä, nuoruudesta, Klovaharunn saaresta, taiteilijaurasta, luovuudesta ja saaristokulttuurista.

## Palkinnot
*[[Anna (lehti)|Anna-lehti]]* listasi kirjan lukuvinkeissään vuoden 2022 parhaaksi tietokirjaksi.

## Lähteet
Lontoon konferenssi (1832)

**Lontoon konferenssi** oli Lontoossa toukokuussa vuonna 1832 järjestetty kansainvälinen konferenssi, jossa päätettiin Kreikan kuningaskunnan perustamisesta. Siihen osallistuivat Yhdistynyt kuningaskunta, Venäjän keisarikunta ja Ranskan kuningaskunta.

## Taustaa
Kreikan tilanne oli Yhdistyneen kuningaskunnan, Venäjän ja Ranskan kannalta sekava, koska ne olivat hyväksyneet vuonna 1830 Lontoon protokollan, jossa oli määrätty Osmanien valtakunnasta vapaussodan jälkeen eronneen Kreikan rajat, mutta Kreikan kuvernööri Ioánnis Kapodístrias oli murhattu vuonna 1831. Lontoossa kokoontuneet suurvallat, jotka olivat tukeneet Kreikkaa vapaussodassa, halusivat, että Kreikan vapaussota saadaan päätökseen perustamalla Kreikkaan hallitus.

## Kreikan kuningaskunta
Yhdistyneen kuningaskunnan ulkoministeri Henry Palmerston ja Venäjää ja Ranskaa edustaneet diplomaatit päättivät yhdessä kreikkalaisia kuulematta, että Kreikkaan perustetaan kuningaskunta. Perinnöllistä kuninkaan kruunua tarjottiin Baijerin prinssille Otolle. Konferenssissa päätettiin, että Kreikan ja Baijerin kuningaskunnat eivät missään tapauksessa saa yhdistyä. Yhdistynyt kuningaskunta, Venäjä ja Ranska sopivat Kreikan pohjoisrajasta (Árta–Vólos-linja) ja valtuuttivat Konstantinopolin suurlähettiläänsä huolehtimaan siitä, että Kreikan vapaussodan päättävästä rauhasta Kreikan ja Osmanien valtakunnan välillä saadaan sovittua.

Konstantinopolin rauhansopimus Kreikan ja Osmanien valtakunnan välillä solmittiin 21. heinäkuuta vuonna 1832.

## Lähteet
Tuve

**Tuve** on Göteborgin kaupunginosa, hallinnollisesti Göteborgin kunnan Hisingenin *stadsområdeen* kuuluva *primärområde*. Se sijaitsee Göteborgin keskustan ja Götajoen eteläisen lasku-uoman pohjoispuolella, keskellä Hisingenin saarta. Tuven eteläpuoli on urbaania, pohjoispuoli maaseutumaista seutua. Vuoteen 1967 asti Tuve oli oma maalaiskuntansa.

## Tuven maansortuma 1977

Äkillinen maan vajoaminen tuhosi Tuven kirkon eteläpuolella sijainneet 87 omakoti- ja rivitaloa 30. marraskuuta 1977. Onnettomuudessa kuoli yhdeksän ihmistä, mikä tekee siitä yhden maan pahimmista luonnonkatastrofeista nykyaikana. Talot oli rakennettu juoksusaven päälle, ja monet niistä putosivat äkkiä muodostuneeseen, useita metrejä syvään jyrkkäreunaiseen rotkoon. Tapauksen jälkeen löydettiin kunnan arkistoista asiantuntijoiden vuonna 1964 esittämiä varoituksia alueelle rakentamisesta.

## Lähteet
Pyöräily kesäolympialaisissa 2024

**[[Pyöräily]]ssä** kilpailtiin **[[Kesäolympialaiset 2024|Pariisin 2024 kesäolympialaisissa]]** 30. kertaa. Kilpailut käytiin 27. heinäkuuta – 11. elokuuta 2024. Ohjelmassa oli maantiepyöräilyä Pont d’Iénalla, ratapyöräilyä Vélodrome Nationalilla, maastopyöräilyä Élancourtissa ja BMX-kilpa-ajoa Place de la Concordella. Pyöräilyssä oli yhteensä 22 kilpailutapahtumaa.

## Mitaliyhteenveto
Lähde: Olympian Database"

### Maantiepyöräily

### Ratapyöräily

### Maastopyöräily

### BMX

## Lähteet
Sääksmäen kansallispuku

**Sääksmäen kansallispuku** on suomalainen kansallispuku.

Naisen kansallispuku perustuu Lennart Carlstedtin 1870-luvulla Sääksmäeltä keräämiin ja museoon lahjoittamiin vaatteisiin. Kansallispuvun mallin kokosi ja julkisti kansatieteen professori U. T. Sirelius vuonna 1922. Puvusta on juhla- ja arkiversio, juhla-asussa sinisiä ja punaisia raitoja koristaa kukkakuvio. Molempiin kuuluu sini-puna-raitainen liivihame, liivin kiinnityksenä on punainen nyöri. Sinisessä taskussa on punaiset yksityiskohdat. Valkoisessa paidassa on korkea kaulus. Pukuun kuuluu hopeinen kaulakoru.

Miesten puku julkaistiin 1978. Sen osien esikuvina on käytetty materiaalia Kansallismuseon ja Hämeen museon kokoelmista. Liivi on punainen ja housut joko säämiskää tai mustaa verkaa.

Pauligin mainoshahmo Paula-tyttö oli puettu Sääksmäen kansallispukuun vuosina 1926–2015.

## Lähteet

## Aiheesta muualla
* Sääksmäki Kansallispuvussa-kokoelma
Abel Burja

**Abel Burja**, sukunimi esiintyy myös muodoissa *Bürja, Buria, Burgeat* (30. elokuuta 1752 Kiekebusch – 16. helmikuuta 1816 Berliini) oli saksalainen matemaatikko ja Preussin tiedeakatemian jäsen. Hän vieraili vuonna 1780 Viipurissa ja Imatralla.

Burja kuului Ranskasta uskonvainoja paenneeseen hugenottisukuun. Hän kävi Berliinissä ranskalaista kymnaasia (College francaise) ja oli 1770–1779 kymnaasissa opettajana. Hän lähti sitten Pietariin, jossa hän oli Tatištševin perheessä kotiopettajana sekä toimi kalvinistisen kirkon saarnaajana. Pietarissa hän meni naimisiin Catherine Julienne Maßin kanssa.

Tutustuakseen Suomen oloihin Burja matkusti vuonna 1780 Pietarista Viipuriin. Hän teki samalla myös retken Imatrankoskelle. Vuonna 1787 ilmestyneessä matkakertomuksessaan Burja mainitsi tataarien karkottaneen suomalaiset Aasiasta nykyisille asuinsijoilleen. Hänen mukaansa suomalaisissa oli vielä havaittavissa jälkiä Tacituksen mainitsemista vastenmielisistä ominaisuuksista, kuten laiskuudesta ja epäsiisteydestä. Burja väitti, että suomalaiset eivät olleet läheskään niin puhtaita kuin venäläiset. Burjan mukaan suomalaiset olivat säilyttäneet myös pakanallista taikauskoa ja veivät esimerkiksi uhrilahjoja pyhille puille. Burja mainitsi suomen ja heprean kielen sanojen muistuttavan toisiaan ja Tahitin kielen olevan äänteellisesti lähellä suomea. James Cookin Tahitista käyttämä nimi *Otaheiti* oli Burjan mukaan suomea ja vastasi sanoja *Ota heitä*. Pietarin suomalaisen seurakunnan kirkkoherra Johan Henrik Krogius (1728–1791) omisti Burjalle suomenkielisen runon tämän palattua Pietarista Berliiniin 1784. Burjan matkakuvaus Suomesta ilmestyi kirjassa *Observations d’un voyageur sur la Russie, la Finlande, la Livonie, la Curlande et la Prusse* (Unger, Berlin 1785).

Burja palasi Berliiniin vuonna 1784 ja toimi sitten siellä Französische Friedrichstadtkirche -kirkon saarnaajana. Vuonna 1789 Burja valittiin Preussin tiedeakatemian matematiikan osaston jäseneksi. Hän luopui kirkollisesta virastaan 1793 ja toimi sitten matematiikan professorina kuninkaallisessa ratsastusakatemiassa (Ritterakademie). 1790-luvulla Burja työskenteli optisen lennättimen parissa. Hän kehitti lippuihin tai soihtuihin perustuneen lennätinkoodin, jolla yksittäisiä kirjaimia voitiin lähettää useiden kilometrien päähän. Vuonna 1794 Burjasta tuli Venäjän tiedeakatemian kunniajäsen. Hän julkaisi useita oppikirjoja matematiikan, mekaniikan, optiikan ja tähtitieteen alueelta.

Burja oli Collège françaisin tarkastajana 1800–1810. Vuodesta 1810 alkaen hän toimi luennoitsijana Berliinin Humboldt-yliopistossa. Hän kuoli helmikuussa 1816 Berliinissä.

## Lähteet

## Aiheesta muualla
* Burja, Abel: Observations D'Un Voyageur Sur La Russie, La Finlande, La Livonie, La Curlande Et La Prusse, MDZ Digitalen Sammlungen
Pathogen

**Pathogen** on Two Steps from Hellin viides näytealbumi, joka julkaistiin vuonna 2007. 

## Kappaleet

# Kickdown – 2.57
# Shed My Skin – 3.46
# Electro Freak – 2.23
# Pathogen – 2.33
# Ice Planet – 3.55
# Otherworld – 2.52
# Deathslinger – 1.42
# Cannibal – 2.20
# Crash – 2.05
# The Raven Talks Backwards – 2.57
# Beam Of Light – 2.36
# Iron Soul – 1.46
# Run 'n' Gun – 2.04
# War Of Angels – 2.39
# Gothic Cowboy – 2.33
# Forsaken – 2.56
# Iron Nation – 1.40
# False King (Rock) – 2.16

Lähde:

## Lähteet